**Pasvirasis brūkšnys**

Tarp greta vartojamų lygiagrečius dalykus reiškiančių žodžių gali būti rašomas pasvirasis brūkšnys: einamoji / atsiskaitomoji sąskaita; prekės/paslaugos ženklas, tel. / faksas.  
  
 Žodžių junginių santrumpų negalima rašyti su pasviruoju brūkšniu:  
 asmens kodas – a. k. (tarpeliai čia reikalingi), ne a / k  
 atsiskaitomoji sąskaita – atsisk. sąsk. ne a / s  
 aukščiausios rūšies miltai – a. r. miltai, ne a / r  
 banko kodas – b. k., b / k  
 įmonės kodas – į. k., ne į / k  
 mokslo metai – m. m., ne m. / m.  
 pašto dėžutė – p. d., ne p / d  
 šaltai rūkytas (kumpis) – š. r., ne š / r  
 šių metų – š. m., ne š / m.